stanford-oval/wikipedia huggingface dataset:
אורליאן לינייה-פו
שאר יצירותיו > כתבים

La Parade : I. Le Sot du tremplin, souvenirs et impressions de théâtre ; II. Acrobaties, souvenirs et impressions de théâtre (1894-1902) ; III. Sous les étoiles, souvenirs de théâtre (1902-1912) (3 volumes, 1931-1933)
("לה פאראד. (המצעד) 3 כרכים :א. הליצן עם קרש הקפיצה, זכרונות ורשמי תיאטרון; ב. לוליינות, זכרונות ורשמי תיאטרון 1894-1902; ג. מתחת לכוכבים - זכרונות תיאטרון 1902–1912 - פורסמו ב-1931–1933).
Ibsen, Rieder, Paris, 1937 ("איבסן" - הוצאת רידר, 1937)
Romain Rolland - Lugné-Poë, Correspondance, 1894-1901, L'Arche, Paris, 1957
(התכתבות בין רומן רולאן ובין לינייה-פו בין השנים 1894–1901, הוצאת ארש,1957)
Paul Claudel -homme de théâtre, correspondance avec Lugné-Poë, 1910-1928, Gallimard, Paris, 1964
(התכתבות בין פול קלודל ובין לינייה-פו בשנים ,1910-1928, הוצאת גלימאר 1964)
שאר יצירותיו > הופעותיו בסרטי קולנוע

"הגלריות וושינגטון" Les Galeries Washington מאת אנדרה הוגון - 1930
"Partir" מאת מוריס טורנר - 1931
" אבא מבלי לדעת" Papa sans le savoir מאת רוברט ויילר - 1932
"הגברת עם הקמליות" La Dame aux camélias מאת אבל גאנס ופרנאן ריוור - 1934
"Chipée" מאת רוז'ה גופייר - 1937
מקורות נוספים

1992 The Cambridge Guide to Theatre, updated edition
(המדריך קיימברידג' לתיאטרון, מהדורה מעודכנת 1992)
Jacques Robichez, Lugné-Poë, L’Arche, Paris, 1955
(ז'אק רובישה - לינייה-פו, הוצאת ל'ארש, פריז 1955)
Jacques Robichez, Le Symbolisme au théâtre. Lugné-Poë et les débuts de l’Œuvre, L’Arche, Paris, 1957.
(ז'אק רובישה - הסימבוליזם בתיאטרון. לינייה וראשיתו של תיאטרון דה ל'אוור, הוצאת ל'ארש, פריז 1957)
לקריאה נוספת

Wayne S Turney - Notes on Anti-Realism in the Theatre
Styan, J. Modern Drama in Theory and Practice: Realism and Naturalism pp. 55–57 (Cambridge University Press, 1981) (ג'. סטייאן - הדרמה המודרנית בתאוריה ובפרקטיקה: ריאליזם ונטורליזם)
R. Dupierreux, Lugné-Poe, homme de théâtre, O. Lieutier, Paris, s.d. (ר. דיפיירה - לינייה-פו, איש תיאטרון)
F. Nozière, Lugné-Poe, biographie critique, R. Chiberre, Paris, 1921 (פ. נוזיאר - ביוגרפיה קריטית)
ג'ין ון דייק - על אלפרד ז'ארי והמחזה שלו
הערות שוליים

↑  Gertrude R. Jasper,‏ Lugné-Poe and the œuvre, בהוצאת The French Review vol.15 nr.2, דצמבר 1941, עמוד 127
↑  Wayne S Turney, ‏Notes on Anti-Realism in the Theatre, עמוד 3.
↑  David Whitton,‏ Stage directors in modern France - עמוד 50, שנת 1987, בהוצאת Manchester University Press
↑  David Bradby ב Cambridge Guide to Theatre ע' 597
↑  David Witton, ‏Stage directors in modern France, בהוצאת Manchester University Press,‏ 1989, ע' 34
↑  Wayne S Turney, ‏Notes on Anti-Realism in the Theatre, עמוד 4.
1 2  David Whitton,‏ Stage directors in modern France - עמוד 44, שנת 1987, בהוצאת Manchester University Press
↑  ז'אן ז'אק בריקר - "ארמאן סאלקרו או המרד המתמיד" הפרק הרביעי (בצרפתית)
↑  Susan Sontag - Antonin Arthaud selective writings, בהוצאת University of California Press, עמוד 597 (סוזן סונטג - אנטונן ארטו - כתבים מובחרים)
↑  Wayne S Turney, ‏Notes on Anti-Realism in the Theatre, עמודים 1–2.
↑  Oscar Wilde Miscellaneous, Preface by Robert Ross, בהוצאת A Penn State Electronic Classics Series Publication, ‏2006, עמודים 4–5
↑  Harford Montgomery Hyde,‏ The trials of Oscar Wilde, בהוצאת Dover Publication‏, 1973, עמוד 294
↑  Encyclopedia universalis - על לינייה-פו
↑  מאמר של מריסה מק-היו על המלך אובו באתר של העיבודים הקנדיים לשייקספיר
↑  Neil Martin Blackadder, Performing Opposition: modern theatre and the scandalized audience, Greenwood Publishing Group, 2003 עמודים 44–65
↑  קריסטוף שארל - מישור ספרותי ומישור שלטוני:הסופרים ופרשת דרייפוס
Christophe Charle, Champ littéraire et champ du pouvoir, les écrivains et l'Affaire Dreyfus
Annales, Économies, Sociétés, Civilisations, Annee 1977, vol. 32,Nr.2, pp.240-264
| --- | --- |
בקרת זהויות :  NLI: 987007280614105171  PLWABN: 9810679121205606  BIBSYS: 90161942  BnF: cb121592816 (data)  GND: 11734138X  ISNI: 0000 0003 6849 8311  KulturNav: 83762e80-739b-490e-a62c-1bcac9eb6f60  LCCN: n85017309  NKC: kup19970000059228  NTA: 090665996  SELIBR: 278658  SUDOC: 035242353  VcBA: 495/322645  VIAF: 54187174   WorldCat (עם VIAF): 54187174 
האולם ברליוז ברחוב קלישי 55 בפריז. כאן קיים לינייה-פו בשנת 1893 את ההצגות הראשונות של התיאטרון דה ל'אוור
המלך אובו כפי שצויר על ידי אלפרד ז'ארי ב-1896
אנה צ'יצ'רובה

אנה ולדימירובנה צ'יצ'רובה (ברוסית: Анна Владимировна Чичерова; נולדה ב-22 ביולי 1982) היא אתלטית רוסיה. היא אלופה אולימפית (לונדון 2012) ואלופת עולם (טגו 2011) בקפיצה לגובה.
ב-6 באוקטובר 2016 שלל הוועד האולימפי הבינלאומי מצ'יצ'ירובה את מדליית הארד שבה זכתה בבייג'ינג 2008 עקב שימוש בחומרים אסורים. שיאה האישי של בקפיצה לגובה, עומד על 2.07 מטר, התוצאה השלישית בטיבה בכל הזמנים.
ביוגרפיה

צ'יצ'רובה נולדה במחוז רוסטוב, בגיל חודש עברה לירוואן, אז ברפובליקה הסובייטית הסוציאליסטית הארמנית, אמה הייתה כדורסלנית ואביה קופץ לגובה. בתחילת שנות ה-90 עברה עם משפחתה לרוסיה.
היא החלה להתאמן בקפיצה לגובה בגיל שבע תחת הדרכת אביה, בגיל 17 החלה ללמוד ולהתאמן באקדמיית הספורט הרוסית, באותה שנה, זכתה במדליית זהב באליפות העולם באתלטיקה לקאדטים עם תוצאה של 1.89 מטר. באליפות העולם לנוער בשנת 2000 סיימה במקום הרביעי ובאליפות אירופה לנוער בשנת 2001 זכתה במדליית כסף.
מאחר שלא הצליחה לשפר באופן משמעותי את תוצאתה הטובה ביותר, שקלה צ'יצ'רובה לפרוש, היא פנתה למאמן ייבגני זגורולקו, שהסכים לקחת אותה תחת חסותו בשנת 2003. תוך שנה שיפרה את שיאה האישי ב-15 סנטימטרים. היא החלה לרשום הצלחה בתחרויות מרכזיות לבוגרים, זכתה במדליית ארד באליפות העולם באולם ובמקום השישי באליפות העולם באצטדיון. בשנת 2004 זכתה במדליית כסף באליפות העולם באולם כשעברה גובה של 2.00 מטר וניצחה באליפות רוסיה. היא ייצגה את הנבחרת הלאומית באולימפיאדת אתונה וסיימה במקום השישי עם תוצאה של 1.96 מטר. בשנת 2005 זכתה באליפות אירופה באולם ובאוניברסיאדה. באליפות העולם באותה שנה סיימה במקום הרביעי. באליפות העולם באתלטיקה 2007 זכתה במקום השני אחרי בלנקה ולאשיץ', לאחר ששברה את שיאה האישי ועברה רף של 2.03 מטר. היא זכתה באליפות רוסיה בשנת 2007, ייצגה את רוסיה פעם נוספת באולימפיאדת בייג'ינג בה זכתה במדליית ארד לאחר טיה הלבאוט וולאשיץ' עם תוצאה של 2.03 מטר. מדליה זו נשללה ממנה בשנת 2016 לאחר שנמצא כי השתמשה בחומרים אסורים. בשנת 2009 זכתה במדליית כסף באליפות העולם בברלין ובמקום השני בתחרויות ליגת הזהב בבריסל, ציריך ופריז, בכל האירועים ניצחה אותה ולאשיץ'. את עונת 2010 החמיצה צ'יצ'רובה בעקבות חופשה שלקחה לרגל הריונה ולידת בנה.
צ'יצ'רובה חזרה להתחרות בשנת 2011, היא זכתה בתחרויות ליגת היהלום בלוזון ובבריסל (עם תוצאה של 2.05 מטר) וסיימה שנייה בברמינגהאם. באליפות העולם זכתה במדליית זהב עם תוצאה של 2.03 מטר. באליפות רוסיה באתלטיקה שהתקיימה ביולי, שיפרה את שיאה האישי ל-2.07 מטר, התוצאה השלישית בטיבה לקופצת לגובה בכל הזמנים. בשנת 2012 זכתה בתחרות ליגת היהלום ביוג'ין שבארצות הברית ובסטוקהולם, סיימה שנייה בציריך ושלישית בלונדון. היא זכתה במדליית כסף באליפות העולם באולם שהתקיימה באיסטנבול. בתחרות בגרמניה השיגה את שיאה האישי באולם כשעברה גובה של 2.06 מטר. ביולי זכתה באליפות רוסיה באתלטיקה בתוצאה של 2.03 מטר.
באולימפיאדת לונדון (2012) זכתה צ'יצ'רובה במדליית זהב בקפיצה לגובה בתוצאה של 2.05 מטר, לפני בריגטה בארט מארצות הברית (2.03 מטר) ובת ארצה סבטלנה שקולינה (2.03 מטר).
באליפות העולם באתלטיקה שהתקיימה במוסקבה בשנת 2013 זכתה צ'יצ'רובה במדליית ארד ביחד עם רות בייטייה מספרד בקפיצה לגובה בתוצאה של 1.97 מטר, אחרי סווטלנה שקולינה (2.03 מטר) ובריגטה בארט (2.00 מטר).
באליפות העולם שהתקיימה בבייג'ינג בשנת 2015 זכתה במדליית ארד בתוצאה של 2.01 מטר, לאחר הזוכה מריה קוצ'ינה וסגניתה בלנקה ולאשיץ', שעברו אותו גובה אבל עם פחות פסילות.
צ'יצ'רובה מתנשאת לגובה 1.80, היא נשואה לגנדי צ'רנובול, אצן קזחי.
הערות שוליים

↑  הוועד האולימפי הבינלאומי שלל את מדליית הארד של אנה צ'יצ'רובה מ-2008, באתר וואלה, 6 באוקטובר 2016
| --- | --- |
בקרת זהויות :  World Athletics: 14297542
אלרט

| --- | --- |

 מדינה:  קנדה קנדה
 טריטוריה:  נונאווט נונאווט
 תאריך ייסוד:  9 באפריל 1950 
 על שם:  HMS Alert 
 גובה:  30.48 מטרים
 אוכלוסייה:  ‏
  ‑ בכפר:  62 (2016)
 קואורדינטות:  82°29′56″N 62°21′09″W﻿ / ﻿82.499022222222°N 62.352438888889°W﻿ / 82.499022222222; -62.352438888889 
 אזור זמן:  אזור זמן מזרחי
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אלרט(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אלרט(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןאלרט(למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןאלרט  he tabBackground:;tabBorder:#aaa;defaultTab:0;
 
אלרט הוא יישוב בטריטוריית נונאווט שבקנדה, על האי אלסמיר. זהו יישוב הקבע הצפוני ביותר על פני כדור הארץ והוא מרוחק 817 קילומטר בלבד מהקוטב הצפוני. שמו של היישוב מנציח את ספינת המלחמה הבריטית Alert אשר הגיעה לאזור לקראת החורף של שנת 1875. על פי מפקד האוכלוסין האחרון, מספר התושבים באלרט הוא כ-60 (62 במפקד האוכלוסין של 2016), כולם ארעיים, המאיישים מספר מתקנים אזרחיים וצבאיים. בין מתקנים אלה אפשר למנות תחנת מחקר מטאורולוגית קנדית, תחנת מעקב אחרי האטמוספירה של האו"ם, בסיס מודיעין אותות של הצבא הקנדי, בית חולים וכן שדה תעופה צבאי שהוא מסלול ההמראה הצפוני בעולם. אלרט ממוקם כ-12 קילומטר מערבית לכף שרידן, על חופו של ים לינקולן הקפוא ובירת טריטוריית נונאווט איקאלואיט ממוקמת במרחק של 2,092 קילומטר ממנו.
התיישבות הקבע הראשונה באזור, לאחר ביקורה של האונייה Alert בשנת 1875, החלה בשנת 1950 כאשר תחנת מחקר הוקמה באזור. בשנת 1958 הצטרף אליה בסיס צבאי. למרות הקשיים הרבים והעלות הגבוהה של קיום יישוב עצמאי כה מרוחק, קיומו חשוב למימוש הריבונות הקנדית באזור, והוא אף זכה לביקור של ראש הממשלה הקנדי סטיבן הארפר בשנת 2006. כחלק ממרוץ הלפיד לקראת אולימפיאדת החורף בוונקובר ב-2010, הלפיד האולימפי הגיע לאלרט בשנת 2009.
באלרט שורר אקלים ארקטי קפוא והיישוב מכוסה שלג כ-11 חודשים בשנה בממוצע. רק ביולי הטמפרטורה הממוצעת היא מעל 0 מעלות צלזיוס (3–4 מעלות צלזיוס), החורף נמשך כמעט שנה שלמה והחודש הקר ביותר הוא פברואר בו הטמפרטורה הממוצעת היא 37 מעלות צלזיוס מתחת לאפס. אלרט הוא יישוב יבש יחסית, וכמות המשקעים השנתית בו עומדת על 153 מילימטר בממוצע. רוב המשקעים יורדים בין יוני לספטמבר, בעיקר בצורת שלג.
הטמפרטורה הגבוהה ביותר שנמדדה באלרט היא 20 מעלות צלזיוס והנמוכה ביותר היא 50 מעלות צלזיוס מתחת לאפס.
אלרט הוא אחד מהיישובים הקרים ביותר בעולם.
אליאנץ פילד

| --- | --- |


 כינוי:  Cloud City
 על שם:  אליאנץ 
 כתובת:  400 Snelling Avenue North
 מיקום:  ארצות הברית סיינט פול, מינסוטה, ארצות הברית
 קואורדינטות:  44°57′10″N 93°09′54″W﻿ / ﻿44.9528°N 93.1651°W﻿ / 44.9528; -93.1651
 אבן יסוד:  12 בדצמבר 2016
 תקופת הפעילות:  13 באפריל 2019 – הווה (5 שנים)
 עלות הבנייה:  200 מיליון דולר
 בעלים:  מינסוטה יונייטד
 מפעיל:  מינסוטה יונייטד
 משטח:  עשבה
 אדריכל:  פופולוס
 קבוצות:  מינסוטה יונייטד (2019–הווה)
 מושבים:  19,400
 www.mnufc.com/stadium
 he
 
אליאנץ פילד (באנגלית: Allianz Field) הוא אצטדיון כדורגל בסיינט פול, שבמדינת מינסוטה, המשמש כאצטדיון הביתי של מינסוטה יונייטד מה-MLS. האצטדיון מכיל 19,400 מושבים, ותוכנן על ידי חברת "Populous", נפתח ב-13 באפריל 2019, במהלך העונה השלישית של מינסוטה יונייטד בליגת ה-MLS. האצטדיון ממוקם בסמוך לכביש המהיר "Interstate 94" ו"שדרת סנלינג", ומקושר לקו רכבת קלה העובר ליד האצטדיון הנקרא "הקו הירוק של המטרו" ("מטרו" הוא השם של מערכת קווי רכבת קלה במטרופולין מיניאפוליס-סיינט פול).
ב-23 באוקטובר 2015, בעלי המועדון הודיעו שמינסוטה יונייטד תבנה אצטדיון באתר מסוף האוטובוסים של סיינט פול בשטח של 35 אקרים (כ-142 דונם). האצטדיון מכיל כ-19,400 מושבים, הושלם בתחילת 2019, ומומן באופן פרטי בכ-200 מיליון דולר.
ב-25 בנובמבר 2015, מינסוטה יונייטד שכרה את חברת פופוליס בקנזס סיטי כדי לעצב את האצטדיון. ב-9 בדצמבר 2015 הקבוצה שכרה את Mortensen Construction כחלק מבניית האצטדיון יחד עם Populous.‏ Mortensen בנתה את אצטדיון יו. אס. בנק עבור מינסוטה ויקינגס בשנים 2014–2016, ועבדה עם Populous על שלושה מתקני ספורט אחרים במטרופולין מיניאפוליס-סיינט פול: טארגט פילד, אצטדיון TCF בנק ואקסל אנרג'י סנטר. הבנייה הושלמה בפברואר 2019, והאצטדיון נפתח חודשיים לאחר מכן ב-13 באפריל 2019 כאשר מינסוטה יונייטד אירחה את ניו יורק סיטי.
עיצוב

האצטדיון בנוי בצורת טבעת, עם תכולה של כ-19,400, שיכולה לגדול ל-24,474 בהרחבה עתידית שתמלא את ארבע הפינות. באצטדיון יש יציע עמידה בטוח עבור 2,920 אוהדים, הנקרא בשם "Wonderwall" על שם ההמנון הלא רשמי של המועדון, שנמצא מאחורי השער בקצה הדרומי. יציע Wonderwall החד-שכבתי עוצב בשיפוע של 34.9 אחוז וללא מושבים. בקצה הצפוני יש בר ומבשלת בירה (המוכרת בירה שבושלה במקום), בשם Brew Hall, ולוח תוצאות ידני ושעון אנלוגי של 45 דקות שנועדו לדמות לאביזרים שהיו באצטדיון הבית לשעבר, מרכז הספורט הלאומי בעיר בליין.
האצטדיון תוכנן על ידי Populous עם קווי ראייה מכוונים ותכנון ל"אווירה אינטימית". המגרש יושב 16 אינצ'ים (41 ס"מ) מעל שורת המושבים הראשונה והוא מורכב מ-97,000 רגל רבוע (9,000 מ"ר) של עֶשְׂבָּה (Turf) מחברת "הית' פארמס" שבויסקונסין שהותקן באוקטובר 2019 כדי להחליף את המשטח המקורי מסִיסָנִית הָאָחוּ (Kentucky bluegrass) מקולורדו שסבל מבעיות ניקוז. רשת חיצונית אובלית העשויה פולימר דמוי זכוכית מספקת לאצטדיון חזית מלוטשת. האצטדיון מחופה ב-PTFE, המכסה את מבנה הפלדה המחזיק את הגג במקומו. עם גג המכסה חלקית את כר הדשא, צורת האצטדיון צפויה להנמיך את הרעש היוצא לכיוון השכונה. נורות LED המשנות צבעים מדליקות את הרשת החיצונית באותו אופן כמו אליאנץ ארנה במינכן שבגרמניה, ואצטדיון מטלייף במזרח רד'רפורד שבניו ג'רזי. הבדיקות הראשונות של מערכת התאורה בדצמבר 2018, שבוצעו בלילה ובערפל, גררו תלונות מצד התושבים הסמוכים בגלל עוצמת הצבעים.
היסטוריה > אתר

הוקמה תוכנית מתאר לפיתוח מחדש של האזור הרחב, כולל אתר האצטדיון ונכסים צמודים בבעלות RK Midway. התוכנית עשויה לכלול בניית שטחי מלון ומשרדים חדשים ופיתוח מחדש של מרכז הקניות הקיים. הבניינים שתפוסים בחניות: סופרמרקט Rainbow,‏ Walgreens,‏ Midway Pro Bowl וכמה שטחים סמוכים יהרסו. תוכנית המתאר קוראת לפיתוח המחודש להיות ידידותי יותר להולכי רגל, כדי להכיל מספר גדול של אוהדים שהולכים לתחנות התחבורה וממנה.
המחצית הדרומית של האתר הייתה בעבר מסוף אוטובוסים ששימש את "מטרו טרנזיט" עד שנהרס בשנת 2002. לאחר מכן תוכננה חנות גדולה באתר אך לא נבנתה. האתר נרכש עשרות שנים קודם לכן על ידי המועצה המטרופוליטית בעזרת מנהל התעבורה הפדרלי ולכן פיתוח האתר דרש אישור של הממשלה הפדרלית. הנכס היה Snelling Shops, בהן יוצרו ותוחזקו חשמליות עבור Twin City Rapid Transit Company‏. האצטדיון עצמו יושב בעיקר על מקום נכס זה.
היסטוריה > חסות

ב-25 ביולי 2017 הוכרזה אליאנץ לייף כספונסר לאצטדיון. אליאנס לייף, חברת בת של חברת אליאנץ הגרמנית, שהמטה הראשי שלה ממוקם בעיר גולדן ואלי הסמוכה. זהו אחד משמונה מתקני ספורט ברחבי העולם שבחסות אליאנץ או החברות הבנות שלה. הסכם החסות עם אליאנץ נמשך עד סוף שנת 2028 ועולה סכום שלא פורסם.
ב-17 באפריל 2018, הכריזה מינסוטה יונייטד על שיתוף פעולה בן 10 שנים עם בנק בל, המבוסס בעיר פארגו שדקוטה הצפונית, שכלל למנות את בנק בל לספונסר שער בפינה הדרומית-מערבית של אליאנץ פילד. השותפות כרוכה גם בכך שהבנק יספק צ'ק של 1,000 דולר לשחקן בכל משחק של עונת 2019 שייתרם לצדקה לפי בחירת השחקן. בהכרזת על השותפות, בנק בל תרם 10,000 דולר לשוער מאט לאמפסון עבור קרן הצדקה שלו, LampStrong Foundation, התומכת בחולי סרטן.
בגלל הדמיון של האצטדיון לעיר הצפה בבספין ביקום מלחמת הכוכבים הבדיוני, זכה אליאנץ פילד לכינוי "Cloud City".
היסטוריה > בנייה

תחילת בניית האצטדיון תוכננה ליוני 2016, אך זו נדחתה בזמן שהקבוצה המתינה לקבלת פטור ממס מהמדינה, בדומה לאלה שהוענקו לפרויקטים לבניית אצטדיונים אחרים לאחרונה. אף על פי שבניית האצטדיון כולה ממימון פרטי, בעלי הקבוצה הצהירו כי הפטור ממס נחוץ לצורך כדאיות הפרויקט.
בנוסף, מכיוון שבניית אצטדיון תחסל את החנות Rainbow Foods - דייר עוגן במרכז הקניות Midway - בעל המרכז, RK Midway of New York, התמודד עם סיבוכי שכירות עם הדיירים הקטנים יותר. אנליסטים בתעשייה אמרו כי התחרות האינטנסיבית בין חברת המכולת SuperValu (המפעילה את Rainbow בתוך מרכז הקניות) לבין היריבים, ובראשם Hy-Vee, גורמת לכך שלא יהיה סביר כי Rainbow תסכים להפסיק את חוזה השכירות מוקדם ללא ערבות חתומה נגד מתחרה שיעבור למרכז הקניות.
טקס התחלת הבנייה נערך ב-12 בדצמבר 2016 בהשתתפות נציב ה-MLS דון גרבר. הבנייה העיקרית באתר החלה ביוני 2017. הקמת שלד הפלדה החלה בנובמבר 2017 והבנייה הגיעה לציון חצי הדרך באמצע אפריל 2018. הבנייה באצטדיון הושלמה על ידי חברת Mortenson Construction ב-27 בפברואר 2019, לאחר 20 חודשי עבודה.
אירועים מרכזיים

המשחק הבית הראשון באצטדיון נערך ב-13 באפריל 2019, נגד ניו יורק סיטי לעיני קהל של 19,796. המשחק הסתיים בתיקו 3–3, כאשר השער הראשון נכבש על ידי אוסבאלדו אלונסו בדקה ה-13. סערה חורפית הגיעה לערים התאומות (כינוי לערים סיינט פול ומיניאפוליס) יום לפני המשחק, שחייבה את צוותי הקרקע לגרד שלג וקרח ממושבי האצטדיון ומחלקי המגרש.
משחק הפתיחה של נבחרת ארצות הברית בכדורגל בטורניר גביע הזהב 2019 נערך באליאנץ פילד ב-18 ביוני 2019.
אירועים מרכזיים > פוטבול מכללות

משחק פוטבול המכללות הראשון באליאנץ פילד היה משחק יריבות בין קבוצות הפוטבול של אוניברסיטת סנט תומאס ואוניברסיטת סנט ג'ון, שהתקיים ב-19 באוקטובר 2019. סנט ג'ון ניצחה במשחק 38–20 מול קהל של 19,508 איש.
אירועים מרכזיים > פלייאוף גביע ה-MLS

לאחר משחק הפוטבול בין אוניברסיטת סנט תומאס ואוניברסיטת סנט ג'ון, צוותי השדה העבירו את סימוני המגרש בחזרה לכדורגל כדי להתכונן למשחקה הראשון בתולדותיה של מינסוטה יונייטד בפלייאוף גביע ה-MLS, ששוחק למחרת נגד לוס אנג'לס גלאקסי. מינסוטה הפסידה 2–1 וכתוצאה מכך הודחה מהפלייאוף.
אסטי טיפ-40

אסטי טיפ-40 (Eesti Tipp-40) היה מצעד מוזיקה באסטוניה שפורסם מדי יום שני בעיתון Eesti Ekspress (אנ'). מצעד המוזיקה פורסם לראשונה ב-26 בינואר 2018, והופסק ב-8 בספטמבר 2020.‏ מצעד המוזיקה, אשר מבוסס על מכירות פיזיות, מכירות דיגיטליות וסטרימינג, נערך על ידי עיתונאי המוזיקה סים נסטור.
מצעד זה פורסם בשלושה אופנים:
מצעד 40 האלבומים המובילים (Albumid tipp-40)
מצעד 40 הסינגלים הבין-לאומיים המובילים (Singlid tipp-40)
מצעד 40 הסינגלים המקומיים המובילים (Eesti lood tipp-40)
הערות שוליים

↑  Nestor, Siim (14 בספטמבר 2020). "Eesti Tipp-40 Muusikas | Meil pole enam edetabeleid". Eesti Ekspress (באסטונית). ארכיון מ-2023-06-18. נבדק ב-2 ביוני 2022. {{cite web}}:  (עזרה)
↑  "Eesti Tipp-40". Eesti Ekspress. אורכב מ-המקור ב-2019-05-30. נבדק ב-30 במאי 2019. {{cite web}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
אלרי קלארק

אלרי הרדינג קלארק (באנגלית: Ellery Harding Clark‏; 13 במרץ 1874 – 17 בפברואר 1949) היה אתלט אמריקאי. הוא האלוף האולימפי הראשון בקפיצה לרוחק ובקפיצה לגובה והיחידי שזכה בשני מקצועות אלו במשחקים האולימפיים.
ביוגרפיה

קלארק נולד בווסט רוקסברי, בוסטון, מסצ'וסטס. הוא למד באוניברסיטת הרווארד.
באולימפיאדת אתונה (1896) זכה קלארק בשתי מדליות זהב בקפיצה לרוחק (6.35 מטר), לפני רוברט גארט (6.00 מטר) וג'יימס קונולי (5.84 מטר) שניהם מארצות הברית ובקפיצה לגובה (1.81 מטר), לפני גארט וקונולי (1.65 מטר). בקפיצה לרוחק הוא סימן לעצמו בעזרת כובע את מקום תחילת ההרצה. פעמיים השופט, המלך קונסטנטין הראשון של יוון הזיז את הכובע בטענה שזה לא חוקי, כי זה סימון מקצועני ולכן הוא פסל. בקפיצה השלישית, ללא סימון עם הכובע הוא השיג קפיצה חוקית וקפץ למרחק שהספיק לו למדליית הזהב. בנוסף, הוא השתתף בהדיפת כדור ברזל וסיים במקומות חמישי–שביעי.
קלארק זכה פעמיים באליפות ארצות הברית בקרב עשר בשנים 1897 וב-1903.
באולימפיאדת סנט לואיס (1904) סיים קלארק במקום החמישי בקרב עשר (2,778 נקודות) אף על פי שפרש לאחר חמישה מקצועות עקב ברונכיטיס ממנה סבל.
חייו של קלארק היו מגוונים, הוא עבד בתור סופר, עורך דין, מאמן ומורה וכן היה חבר מועצה בעיריית בוסטון. הוא כתב 19 ספרים, כולל אחד אשר הפך לסרט לאחר מותו בשנת 1952, "האיים הקאריביים".
אסטח'ר

| --- | --- |

 היסטוריה
 נבנה:  הממלכה האחמנית
 מיקום
 מדינה:  איראן איראן
 מיקום:  פרובינציית פארס
 קואורדינטות:  29°58′54″N 52°54′34″E﻿ / ﻿29.981666666667°N 52.909444444444°E﻿ / 29.981666666667; 52.909444444444
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןאסטח'ר(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןאסטח'ר
 
אסטח'ר (בפרסית: اصطخر) הייתה עיר קדומה בפרובינציית פארס ששימשה כבירת האימפריה הסאסאנית לתקופה קצרה.
באסטח'ר עמד מקדש אש זורואסטרי שהוקדש לאלה אנאהיטה בתקופה האח'מנית. חלק מעמודי הענק של המבנה נותרו במקום וניתן לראותם גם כיום.
תחת השלטון הסאסאני שכן בעיר האוצר המלכותי, שכלל, מלבד אוצרות וכסף, גם ספרים שונים.
בעיר הייתה מטבעה משגשגת, שסימנה היה האותיות ST. המטבעה המשיכה להנפיק מטבעות גם לאחר הכיבוש הערבי בשנת 9–648. כפי שמספר בלאד'ורי, העיר נכבשה אחרי:
”
לחימה עזה, השלכת אילי ניגוח והריגת 40,000 פרסים ומחיקת רוב משפחות האצולה יחד עם מנהיגי הלוחמים שחסו שם.
”
העיר עמדה בהריסותיה לאחר מכן, ובמאה ה-9 מתאר ההיסטוריון אל-מסעודי את הריסות מקדש האש המפואר שעמד שם. הוא מוסיף כי האש המקודשת נלקחה מאסטח'ר למקום מבטחים יחד עם ספרים שנשמרו שם.
אסטח'ר מוזכרת גם בשאה-נאמה של פירדוסי, שם מסופר כי המלך קאי-קובאד יצא לבקר בארמונו שבעיר.
הערות שוליים

↑  Bivar and Boyce, "Eṣṭaḵr ", Encyclopedia Iranica, online edition.
↑  מצוטט אצל Boyce, Zoroastrians: Their Religious Beliefs and Practices, p. 156.
↑  Boyce, Zoroastrians: Their Religious Beliefs and Practices, p. 156.
| --- | --- |
בקרת זהויות :  GND: 1070875341  LCCN: n2012221461  NKC: ge766590  VIAF: 250991896   WorldCat (עם VIAF): 250991896
אנדריי גוסין

אנדריי לאונידוביץ' גוסין (באוקראינית: Андрі́й Леоні́дович Гу́сін ) ‏ (29 בנובמבר 1972 - 14 בספטמבר 2014) היה כדורגלן ומאמן כדורגל אוקראיני ששיחק בעמדות הקשר בקבוצות שונות בליגת העל האוקראינית ובליגת העל הרוסית. שיחק במשך 13 שנים בנבחרת אוקראינה. לאחר פרישה ממשחק פעיל אימן קבוצות בליגה הרוסית.
ב-14 בספטמבר 2014 גוסין נפצע אנושות בתאונת אופנוע בקייב, ומת מפצעיו כעבור כמה שעות.
ביוגרפיה

אנדריי גוסין נולד בעיר זלוטשוב במערב אוקראינה בתקופת ברית המועצות. שני הוריו היו ספורטאים : אביו כדורגלן ואמו עסקה באתלטיקה. למד חינוך גופני בעיר לבוב, בעת לימודיו החל לשחק בקבוצות חובבים.
ביוגרפיה > קריירת כדורגלן

גוסין החל את הקריירה של כדורגלן מקצועי בשנת 1992, כאשר זומן לשחק בשורות מועדון הכדורגל קרפטי לבוב. לאחר עונה אחת - עבר לקבוצת הצמרת האוקראינית דינמו קייב. גוסין שיחק תחילה במסגרת קבוצת המילואים של דינמו ואף הושאל למשך שנה לקבוצת צסק"א קייב. בשנת 1996 ערך את הופעת הבכורה שלו בקבוצה הבוגרת שלדינמו במשחק ליגת העל האוקראינית. גוסין שיחק במדי דינמו קייב במשך 9 שנים והיה אחד הקשרים המוצלחים בליגה האוקראינית באותה תקופה.
בשנת 2005 עזב את דינמו ועבר לשחק בליגה הרוסית. הוא שיחק שתי עונות בקבוצת קריליה סובייטוב סמרה והיה קפטן של הקבוצה. לאחר מכן עבר לסאטורן ראמנסקו, בה היה מאמן-שחקן. בתום עונה אחת עזב את סאטורן וחתם חוזה לשנתיים בקבוצת חימקי. בפועל לא שיחק בחימקי אפילו משחק ליגה אחד- הוא נאלץ לפרוש מהמשחק הפעיל עקב פציעה.
ביוגרפיה > נבחרת

בנבחרת הלאומית של אוקראינה שיחק גוסין מאז יוני 1993. משחקו הראשון במדי הנבחרת היה משחק ידידות מול קרואטיה (במשחקו הראשון הצליח להבקיע שער).
הוא היה בסגל הנבחרת למונדיאל 2006. השתתף בכל מחמשת משחקי הנבחרת בתחרות. בסיום המונדיאל - פרש מהנבחרת.
ביוגרפיה > קריירת אימון

בשנת 2010 הצטרף גוסין לצוות המאמנים של קבוצת אנז'י מחצ'קלה מהליגה הרוסית. בהמשך אימן את קבוצת המילואים של דינמו קייב ואת קבוצת קריליה סובייטוב סמרה.
תארים

אליפות אוקראינה : 1997, 1998, 1999, 2000, 2001, 2003, 2004
הגביע האוקראיני: 1998, 1999, 2000, 2003
גביע חבר המדינות: 1996, 1997, 1998, 2002